Aнкерит

Анкерит, е минерал од калциум, железо, магнезиум, манган карбонат од групата ромбоедарски карбонати со хемиска формула Ca(Fe,Mg,Mn)(CO3)2. По состав е тесно поврзан со доломитот, но се разликува од овој по тоа што магнезиумот е заменет со различни количини на железо(II) и манган. Формира серија со доломит и кутнохорит.

 Име и историја 
Првпат бил препознаен како посебен вид од Вилхелм фон Хајдингер во 1825 година и именуван по Матијас Јозеф Анкер (1771–1843) од Штаерска, австриски минералог.

Во минералогијата од 19 век, како и во рударството и меѓу геолозите, анкеритот и неговите блиски аналози од серијата доломит биле почесто познати под пространото, експанзивно име „кафеав шпар“. Ова е делумно затоа што овој минерал е екстремниот (со највисока содржина на двовалентни железни јони) член на изоморфната серија доломит-анкерит, како резултат на што валкано-кафеави сорти на доломит, контаминирани со нечистотии, може да се сретнат и под името кафеав шпар. 

 Својства 
Кристалографските и физичките карактеристики наликуваат на оние на доломитот и сидеритот. Аголот помеѓу совршените ромбоедарски расцепи е 73°.48′, тврдоста е од 3,5 до 4, а специфичната тежина е од 2,9 до 3,1. Бојата е бела, сива или црвеникаво-кафеава до жолтеникаво-кафеава.
 Појава 
Анкерит се јавува заедно со сидерит во метаморфозирани железни камења и седиментни лентести железни формации . Исто така, се јавува и во карбонатити. Во седиментите се јавува како авторигени, дијагенетски минерали и како производ на хидротермално таложење. Тој е еден од минералите од серијата доломит-сидерит, за кој историски се применуваат термините кафеаво-шпар и бисерно-шпар. 

Пронајден е во Западна Тасманија, во рудниците во Дандас, Тасманија.

 Наводи 

Категорија:Луминисцентни минерали
Категорија:Триаголни минерали
Категорија:Карбонатни минерали
Категорија:Минерали на магнезиумот
Категорија:Минерали на калциумот
Категорија:Минаралогија